La stia la ze na stanseta aonde che se cen i porsei. De solito la ze piciola, de murt de sass, destacada da la casa. La ze pavimentada e sofitada e la ga na porta e un o pì lebi aonde che se ghe dà da magnar a le bestje. Serte stie le ga anca an buss te el pavimento par far ndar fora la merda, senò toca spalarla col badil. Sora al soler, rigorosamente pjan e de ciment, pol esserghe an strato de tera inerbada , o tante olte an nantra stanseta co un quert spjovente de cop destinada a puner, in modo che al calor che i porsei i emana al gnene doperà par intiepidirghe l'aria a le pite.